CELEX: 32016D0118
Language: et
Date: 2016-01-20 00:00:00
Title: Poliitika- ja julgeolekukomitee otsus (ÜVJP) 2016/118, 20. jaanuar 2016, mis käsitleb ÜRO Julgeolekunõukogu resolutsiooni 2240 (2015) rakendamist EUNAVFOR MED SOPHIA poolt (EUNAVFOR MED SOPHIA/1/2016)

29.1.2016   
            
            
               ET
            
            
               Euroopa Liidu Teataja
            
            
               L 23/63
            
         POLIITIKA- JA JULGEOLEKUKOMITEE OTSUS (ÜVJP) 2016/118,
   20. jaanuar 2016,
   mis käsitleb ÜRO Julgeolekunõukogu resolutsiooni 2240 (2015) rakendamist EUNAVFOR MED SOPHIA poolt (EUNAVFOR MED SOPHIA/1/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 18. mai 2015. aasta otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA), (1) eriti selle artikli 6 lõiget 1,
   ning arvestades järgmist:
   
               (1)
            
            
               Nõukogu otsuses (ÜVJP) 2015/778 sätestatakse, et Euroopa Liidu sõjaline operatsioon Vahemere lõunapiirkonnas (EUNAVFOR MED SOPHIA) (operatsioon) viiakse läbi erinevates etappides.
            
         
               (2)
            
            
               14. septembril 2015 tegi nõukogu järelduse, et operatsioon on täitnud kõik tingimused üleminekuks avamere operatsiooni teise etappi. Poliitika- ja julgeolekukomitee võttis 28. septembril 2015 vastu otsuse (ÜVJP) 2015/1772 (2) EUNAVFOR MED SOPHIA teise etappi ülemineku kohta (nagu on ette nähtud otsuse (ÜVJP) 2015/778 artikli 2 lõike 2 punkti b alapunktis i), millega kiideti samuti heaks operatsiooni teiseks etapiks kohandatud jõukasutusreeglid.
            
         
               (3)
            
            
               ÜRO Julgeolekunõukogu võttis 9. oktoobril 2015 vastu resolutsiooni 2240 (2015). Nimetatud resolutsioonis tugevdatakse volitusi võtta meetmeid Liibüa territooriumilt ja selle ranniku lähedalt isikute ebaseadusliku üle piiri toimetamise ja inimkaubanduse vastu. Resolutsiooni punktidega 7, 8 ja 10 lubatakse liikmesriikidel, kes tegutsevad kas iseseisvalt või rändajate ebaseadusliku üle piiri toimetamise ja inimkaubanduse vastu võitlevate piirkondlike organisatsioonide kaudu, ühe aasta jooksul „kontrollida Liibüa ranniku lähedal avamerel laevu, mille suhtes on mõistlik kahtlus, et neid kasutatakse Liibüast rändajate ebaseaduslikuks üle piiri toimetamiseks ja inimkaubanduseks, eeldusel et sellised liikmesriigid ja piirkondlikud organisatsioonid teevad enne käesolevas punktis sätestatud õiguse kasutamist heas usus jõupingutusi laeva lipuriigi nõusoleku saamiseks”. Samuti anti liikmesriikidele luba „arestida laevu, mida on punkti 7 volituste kohaselt kontrollitud ja kui on leidnud kinnitust, et neid kasutatakse Liibüast rändajate ebaseaduslikuks üle piiri toimetamiseks ja inimkaubanduseks, ning rõhutab, et edasine tegevus selliste punkti 7 volituste alusel kontrollitud laevade suhtes, sh kõrvaldamine, toimub kooskõlas kehtiva rahvusvahelise õigusega ning võttes nõuetekohaselt arvesse nende kolmandate poolte huve, kes on toiminud heas usus” ning „kasutama punktides 7 ja 8 esitatud tegevuste läbiviimisel rändajaid ebaseaduslikult üle piiri toimetajate ja inimkauplejate suhtes kõiki konkreetsele olukorrale vastavaid meetmeid täielikult kooskõlas rahvusvaheline inimõigustealase õigusega, nii nagu kohaldatav”.
            
         
               (4)
            
            
               EUNAVFOR MED SOPHIA operatsiooni ülem märkis 16. oktoobril 2015, et operatsioon on ÜRO Julgeolekunõukogu resolutsiooni 2240 (2015) rakendamiseks valmis.
            
         
               (5)
            
            
               Tulenevalt poliitika- ja julgeolekukomitees saavutatud kokkuleppest jõudis nõukogu 18. jaanuaril 2016. aastal järeldusele, et on täidetud tingimused selleks, et operatsioon võiks rakendada ÜRO Julgeolekunõukogu resolutsiooniga 2240 (2015) antud volitust Liibüa ranniku lähedal avamerel kooskõlas nõukogu otsusega (ÜVJP) 2015/778.
            
         
               (6)
            
            
               Seega tuleks operatsioonile anda volitus viia läbi pardale minekut, läbiotsimist, konfiskeerimist ja ümbersuunamist avamerel laevade puhul, mille suhtes on kahtlus, et neid kasutatakse inimeste ebaseadusliku ületoimetamise või inimkaubanduse tarbeks, kooskõlas ÜRO Julgeolekunõukogu resolutsioonis 2240 (2015) sätestatud tingimustega, ning selleks tuleks heaks kiita kohandatud jõukasutusreeglid.
            
         
               (7)
            
            
               Üleminek operatsiooni järgmistesse etappidesse, sealhulgas otsuse (ÜVJP) 2015/778 artikli 2 lõike 2 punkti b alapunkti ii kohane meetmete võtmine kõnealuse rannikuäärse riigi territoriaal- ja sisevetes, sõltub nõukogu täiendavast hinnangust nimetatud ülemineku tingimuste täitmise kohta, võttes arvesse kõiki kohaldatavaid ÜRO Julgeolekunõukogu resolutsioone ja asjaomaste rannikuäärsete riikide nõusolekut, ning poliitika- ja julgeolekukomitee otsusest selle kohta, millal toimub üleminek, kooskõlas otsusega (ÜVJP) 2015/778 ja nõukogu otsusega (ÜVJP) 2015/972 (3),
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse Vahemere lõunapiirkonna keskosas läbiviidavale Euroopa Liidu sõjalisele operatsioonile (EUNAVFOR MED SOPHIA) volitus viia läbi pardale minekut, läbiotsimist, konfiskeerimist ja ümbersuunamist avamerel laevade puhul, mille suhtes on kahtlus, et neid kasutatakse inimeste ebaseadusliku ületoimetamise või inimkaubanduse tarbeks, kooskõlas ÜRO Julgeolekunõukogu resolutsioonis 2240 (2015) sätestatud tingimustega ning vastavalt otsusele (ÜVJP) 2015/778 nimetatud resolutsioonis sätestatud ajavahemikul ja Julgeolekunõukogu poolt pikendatud ajavahemikel.
   Artikkel 2
   Artiklis 1 antud volituse jõustamiseks kiidetakse käesolevaga heaks kohandatud jõukasutusreeglid.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 20. jaanuar 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 122, 19.5.2015, lk 31.
   
      (2)  ELT L 258, 3.10.2015, lk 5.
   
      (3)  ELT L 157, 23.6.2015, lk 51.